Ur vatéh peur, péhani a bèl quent en devoé ur gare mahaignet, nhellé quet gobér ur pas hemb-quin hemb santein drougueu luem ha calet. Hi e houlennas guet néhance bout douguet de bibrac é péh é venné hi devout recour doh er verh eurus Germénen. Laqueit oé bet én ur gadoér dirac en autær én ilis, hi e gleuas en Overen, hag èl ul lod vad aral, der momant ma saùas Corv en Overen, hi hum gavas guèlleit. Guèlet oé bet doh hum laquat ar benneu hé deuhlin, é quemuniein, é tistroein goudé  dhé léh, hag, a pe oé achihue en Overen, é monèt de dal bé er Vugulés santel. Hi e hras a bibrac en hent ar droèd eit donnèt én dro de Doulous. Épad paud mat a vlayeu, é vezé guélet é pibrac peb plai, carguet a hrad vad hag hemb discoein mui merche erbet ag hé drougueu a ziaguent.